**Ministru kabineta noteikumu projekta „Grozījumi Ministru kabineta 2010.gada 5.oktobra noteikumos Nr.947 „Karavīru un zemessargu militārās disciplīnas reglaments”” sākotnējās ietekmes izvērtējums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumi Ministru kabineta 2010.gada 5.oktobra noteikumos Nr.947 „Karavīru un zemessargu militārās disciplīnas reglaments” izstrādāti, lai noteiktu pienākumu sadarboties ar disciplīnas pārkāpuma izskatīšanas vai izmeklēšanas veicēju un vienkāršotu saīsināto disciplīnas pārkāpuma izskatīšanas procesu. Grozījumi Ministru kabineta 2010.gada 5.oktobra noteikumu Nr.947 „Karavīru un zemessargu militārās disciplīnas reglaments” 44. un 90.punktā izstrādāti, ievērojot Latvijas Republikas Zemessardzes likuma 42.pantā izdarītos grozījumus, kas pieņemti Saeimā 2014.gada 22.maijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Disciplīnas pārkāpumu izskatīšanas kārtību un disciplinārsodu izpildi Nacionālajos bruņotajos spēkos regulē Ministru kabineta 2010.gada 5.oktobra noteikumi Nr.947 „Karavīru un zemessargu militārās disciplīnas reglaments” (turpmāk - noteikumi).Atbilstoši noteikumu 61. un 63.punktam militārās disciplīnas pārkāpumus izskata komandieris (priekšnieks) vienpersoniski (saīsinātais process) vai sarežģītu un smagu pārkāpumu gadījumos dienesta izmeklēšanu veic komandiera (priekšnieka) izveidota dienesta izmeklēšanas komisija. Noteikumu 65.punkts uzliek par pienākumu komandierim pirms disciplinārsoda uzlikšanas rakstiski informēt karavīru vai zemessargu par viņa tiesībām iepazīties ar militārās disciplīnas pārkāpuma izskatīšanas materiāliem un sniegt paskaidrojumus un pierādījumus sevis aizstāvēšanai vai atbildības mīkstināšanai. Lai nodrošinātu vienveidīgu normu izpildi un abu pārkāpumu izskatīšanas procesu skaidrāku nošķiršanu, ir nepieciešams izdarīt grozījumus, uzsverot, ka atkārtoti karavīru un zemessargu informē par viņa tiesībām sniegt paskaidrojumus pēc dienesta izmeklēšanas pabeigšanas un pirms disciplinārsoda uzlikšanu. Piemērojot praksē noteikumu normas, konstatēts, ka noteikumos nav noteikts karavīra un zemessarga pienākums sadarboties ar amatpersonu, kas izskata vai izmeklē disciplīnas pārkāpumu. Projekts papildina noteikumus ar 12.1 punktu, kas uzliek pienākumu karavīram, zemessargam, cietušajam un citai iesaistītajai personai sadarboties ar komandieri (priekšnieku), kas izskata disciplīnas pārkāpumu vai disciplīnas pārkāpuma izmeklēšanas veicēju un pēc šo amatpersonu pieprasījuma nekavējoties sniegt informāciju par apstākļiem, kas saistīti ar iespējamo disciplīnas pārkāpumu. 2014.gada 18.jūnijā stājas spēkā likums „Grozījumi Latvijas Republikas Zemessardzes likumā”, kas satur šādus grozījumus Latvijas Republikas Zemessardzes likuma 42.pantā:1) Latvijas Republikas Zemessardzes likuma 42.panta pirmās daļas 5.punktā vārds „atalgojuma” tiek aizstāts ar vārdu „mēnešalgas”. 2) Latvijas Republikas Zemessardzes likuma 42.pants tiek papildināts ar 1.¹daļu šādā redakcijā:„(1¹) Šā panta pirmās daļas 4. un 6.punktā minēto disciplinārsodu apstrīdēšana vai pārsūdzēšana neaptur to izpildi.”Ievērojot šīs izmaiņas Latvijas Republikas Zemessardzes likumā, ir nepieciešams noteikumu 44.punktā aizstāt vārdu „atalgojumu” ar vārdu „mēnešalgu” un 90.punktā paredzēt nekavējošu zemessargiem uzlikto disciplinārsodu - pazemināšana amatā vai izslēgšana no Zemessardzes – izpildi. |
| 3. | Projekta izstrādē iesaistītās institūcijas | Nacionālie bruņotie spēki un Aizsardzības ministrija  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālo bruņoto spēku profesionālā dienesta karavīri un zemessargi |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

*Anotācijas III, IV, V un VI sadaļa – Noteikumu projekts šīs jomas neskar*

Aizsardzības ministra vietā

Iekšlietu ministrs R.Kozlovskis

Vīza: valsts sekretārs J.Sārts

19.06.14. 13:03

554

Vita Upeniece,

tālr.: 67335077;

fakss: 67212307

e-pasta adrese: Vita.Upeniece@mod.gov.lv